Document ID: 32006D0427

KOMISJONI OTSUS,
20. juuni 2006,
milles sätestatakse tõupuhaste aretusveiste jõudluse kontrollimise ja aretusväärtuse hindamise meetodid
(teatavaks tehtud numbri K(2006) 2376 all)
(EMPs kohaldatav tekst)
(2006/427/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. juuli 1977. aasta direktiivi 77/504/EMÜ tõupuhaste aretusveiste kohta, (1) eriti selle artikli 6 lõike 1 esimest taanet,
ning arvestades järgmist:
(1)
Komisjoni 11. märtsi 1986. aasta otsust 86/130/EMÜ, milles sätestatakse tõupuhaste aretusveiste jõudluse kontrollimise ja aretusväärtuse hindamise meetodid, (2) on oluliselt muudetud. (3) Selguse ja otstarbekuse huvides tuleks kõnealune otsus kodifitseerida.
(2)
Komisjoni ülesanne on määrata kindlaks veiste jõudluse kontrollimise ja aretusväärtuse hindamise meetodid.
(3)
Käesoleva otsusega ettenähtud meetmed on kooskõlas alalise zootehnikakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Tõupuhaste aretusveiste jõudluse kontrollimise ja aretusväärtuse hindamise meetodid on sätestatud I lisas.
Artikkel 2
Otsus 86/130/EMÜ tunnistatakse kehtetuks.
Viiteid kehtetuks tunnistatud otsusele käsitatakse viidetena käesolevale otsusele kooskõlas III lisas esitatud vastavustabeliga.
Artikkel 3
Käesolev otsus on adresseeritud liikmesriikidele.
Brüssel, 20. juuni 2006

Labels: 12
16
19
6